Document ID: /roh_data/filtered/fineweb-2-filterrobots_roh.jsonl.gz/67659

«La sacra Biblia», bibla en lingua rumantscha
Scuol, 1679
Las emprimas stamparias en il Grischun èn vegnidas endrizzadas en il decurs da la Refurmaziun. La ductrina nova vegniva derasada cun stampads sco biblas, ovras da devoziun e cudeschs da chant.Entant ch'igl era pussaivel d'acquistar d'ordaifer products stampads en lingua tudestga e taliana, vegnivan ils cudeschs rumantschas stampads per gronda part da stamparias indigenas. Il 1560 è cumparida l'emprima bibla en lingua rumantscha, il Nov Testament da Jachiam Bifrun.
Ils plevons Jon Pitschen Saluz e Jachen Andri Dorta han fundà il 1660 a Scuol ina stamparia per producir scrittiras religiusas en rumantsch. Sco ovra la pli monumentala dad els vala la bibla en il format da folio exponida qua. Ella è cumparida il 1679.